Diari Oficial de la Generalitat Valenciana


Sumari del DOGV 3414, del 18-01-1999 (1998/11962)

ORDRE de 4 de novembre de 1998, de la Conselleria de Cultura, Educació i Ciència, per la qual s'estima la reclamació contra la denominació Colegio Ruzafa utilitzada per un centre docent privat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11101


Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de novembre de 1998, de la Conselleria de Cultura, Educació i Ciència, per la qual s'estima la reclamació contra la denominació Colegio Ruzafa utilitzada per un centre docent privat. [1998/11224]
  
L'expedient ha sigut iniciat per la senyora Antonia Sánchez de la Calle en virtut de reclamació, basada en els seus drets registrals sobre el nom comercial Colegio Ruzafa, perquè es modifique la denominació del centre privat Academia Colegio Ruzafa, situat al carrer de l'Arquebisbe Melo, 5 baix, de València, número de codi 67335271.
  
L'article 9 del Reial Decret 401/1979, de 13 de febrer, pel qual es regulen les denominacions i la publicitat dels centres docents no estatals (BOE núm. 58, de 8 de març), establix que l'administració educativa admetrà el dit tipus de reclamacions de tercers quan es basen, com és el cas, en un dret exclusiu a l'ús de la denominació específica que haja sigut expressament reconegut per l'òrgan estatal corresponent.
  
Atés que la persona reclamant fa valer el seu dret exclusiu sobre el nom comercial Colegio Ruzafa, registrat a l'Oficina Española de Patentes y Marcas.
  
Atés que al Registre de Centres Docents de la Comunitat Valenciana consta la inscripció d'un centre privat que té la denominació específica de l'Academia Colegio Ruzafa, i que la persona titular del centre, en el termini d'audiència no basa el seu millor dret sobre la marca en el reconeixement per part del registre corresponent o per sentència judicial ferma.
  
Atés que la persona titular no ha proposat una nova denominació específica per al seu centre malgrat l'advertència que, si no es fa, es procediria a la modificació d'ofici.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació, el Reial Decret 401/1979, de 13 de febrer, pel qual es regulen les denominacions i la publicitat dels centres docents no estatals (BOE de 5 de març), la Llei 30/1992, de 27 de novembre, sobre Règim Jurídic de les Administracions Públiques i del Procediment Administratiu Comú (BOE de 27 de novembre de 1992), i la resta de general aplicació.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Estimar la reclamació formulada per la senyora Antonia Sánchez de la Calle contra la denominació del centre privat Academia Colegio Ruzafa, situat al carrer de l'Arquebisbe Melo, 5 baix, de València, número de codi 03151269, ja que ha demostrat drets d'ús exclusiu de la denominació específica Colegio Ruzafa, basats en les concessions núm. 210236 (nom comercial), 2043580 (marca) i 256819 (rètol d'establiment) de l'Oficina Española de Patentes y Marcas.
  
Segon
  
Modificar d'ofici la denominació específica del centre privat Academia Colegio Ruzafa, número de codi 61323418, i eliminar la paraula Colegio, pel qual passarà a denominar-se Academia Ruzafa.
  
Tercer
  
La present resolució no afectarà en cap dels casos els drets de propietat industrial que pogueren correspondre als interessats o a tercers.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la publicació de dita ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 4 de novembre de 1998
  
El conseller de Cultura, Educació i Ciència
  
FRANCISCO E. CAMPS ORTIZ